PARLAMENTUL ROMÂNIEI

	CAMERA DEPUTAŢILOR


	
	SENATUL

	Comisia pentru muncă şi protecţie socială


	
	Comisia de muncă, familie şi protecţie socială



	Nr.27/24/9 februarie 2005
	
	Nr.XXV/12/9 februarie 2005


AVIZ

asupra proiectului de Lege privind aprobarea Ordonanţei de urgenţă a Guvernului nr.139/2004 privind modificarea art.26 alin.(1) din Legea bugetului asigurărilor sociale de stat pe anul 2005, nr.512/2004
În conformitate cu prevederile art.9 din Regulamentul şedinţelor comune ale Camerei Deputaţilor şi Senatului, Comisia pentru muncă şi protecţie socială a Camerei Deputaţilor, respectiv Comisia de muncă, familie şi protecţie socială a Senatului, au fost sesizate, spre dezbatere şi avizare, cu proiectul de Lege privind aprobarea Ordonanţei de urgenţă a Guvernului nr.139/2004 privind modificarea art.26 alin.(1) din Legea bugetului asigurărilor sociale de stat pe anul 2005, nr.512/2004, trimis comisiilor cu adresele nr.PLX 7 din 3 februarie 2005, respectiv nr. L 6/2005.

Potrivit prevederilor art.15 din Regulamentul şedinţelor comune ale Camerei Deputaţilor şi Senatului, membrii comisiilor reunite au examinat proiectul de lege mai sus menţionat în şedinţa din 8 februarie 2005.

În urma dezbaterilor, membrii comisiilor au hotărât, cu 10 voturi pentru şi 5 voturi împotrivă, avizarea favorabilă a proiectului de lege cu un amendament respins, redat în anexa 1.
	Vicepreşedinte,

Deputat Marian SÂRBU
	
	Preşedinte,

Senator Dorel JURCAN

	
	
	

	Întocmit,

Consilier Elena Anghel
	
	Întocmit,

Expert Loredana Brezeanu



ANEXA 1
Amendament respins:
	Nr. crt.
	Articolul

(textul iniţial)
	Autor

Textul amendamentului
	Motivare

	0
	1
	2
	3

	1


	"(1) În baza art.18 alin.(1) şi (2) din Legea nr.19/2000, cu modificările şi completările ulterioare, pentru anul 2005, cotele de contribuţie de asigurări sociale se stabilesc după cum urmează:

a) pentru condiţii normale de muncă 31,5%

b) pentru condiţii deosebite de muncă 36,5%

c) pentru condiţii speciale de muncă 41,5%."


	D-l deputat Pavel Todoran propune reformularea textului după cum urmează:

"(1) În baza art.18 alin.(1) şi (2) din Legea nr.19/2000, cu modificările şi completările ulterioare, pentru anul 2005, cotele de contribuţie de asigurări sociale se stabilesc după cum urmează:

a) pentru condiţii normale de muncă 29,5%
b) pentru condiţii deosebite de muncă 34,5%
c) pentru condiţii speciale de muncă 39,5%."


	Argumente pentru susţinere:

Intrucât pe baza procentelor din Legea nr.512/2004 a fost fundamentat bugetul asigurărilor sociale de stat pe anul 2005.
Argumente pentru respingere:
Pentru ca bugetul de asigurări sociale să fie cât mai puţin afectat de aplicarea cotei unice de impozitare.

